**Tiesību akta projekta sākotnējās ietekmes novērtējuma ziņojums par**

**Ministru kabineta noteikumu projektu „Grozījumi Ministru kabineta 2011.gada 13.septembra noteikumos Nr.703 „Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību”” (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 13.septembra noteikumos Nr.703 „Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību”” (turpmāk – noteikumu projekts) izstrādāts, lai novērstu neprecizitātes, kuras radušās Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību” (turpmāk - MK noteikumi Nr.703) grozījumu veikšanas laikā (Ministru kabineta 2015.gada 6.oktobra. noteikumi Nr.576 „Grozījumi Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību”). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojektā „Grozījumi likumā „Par nodokļiem un nodevām”” (iesniegts Saeimā 2015.gada 9.jūnijā, reģ. Nr.282/Lp12) uz trešo lasījumu ir iekļauts grozījums likuma „Par nodokļiem un nodevām” (turpmāk – Likums) 11.panta otrajā daļā, kura tiks papildināta ar jaunu 132.punktu, kura noteiks, ka valsts nodeva tiek maksāta par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu. Noteikumu projektā noteiktā nodeva par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu stājas spēkā vienlaikus ar grozījumiem Likumā.Līdz iepriekš minēto Likuma grozījumu spēkā stāšanās brīdim valsts nodeva par rekultivētas atkritumu izgāztuves atrakšanas un atkritumu pāršķirošanas atļaujas izsniegšanu nav piemērojama.Pieņemot likumprojektu „Grozījumi likumā „Par nodokļiem un nodevām”” Saeimā, no 2016.gada 1.janvāra tiks noteikts, ka par atļaujas slēgtas vai rekultivētas atkritumu izgāztuves atrakšanai un atkritumu pāršķirošanai ir piemērojama valsts nodeva. Nodevas apmērs noteikts 350 *euro*. Spēkā esošo MK noteikumu Nr.703 22.punkts noteic, ka valsts nodevas apmērs par atļaujas izsniegšanu, kurā iekļautas divas šo noteikumu 21.punkta dažādos apakšpunktos minētās darbības, ir 106,72 *euro*, savukārt 23.punkts noteic, ka valsts nodevas apmērs par atļaujas izsniegšanu, kurā iekļautas trīs (vai vairāk) šo noteikumu 21.punkta dažādos apakšpunktos minētās darbības, ir 142,29 *euro*. Ievērojot to, ka slēgtas vai rekultivētas atkritumu izgāztuves atrakšanas un atkritumu pāršķirošanas nodevas apmērs ir būtiski lielāks nekā pārējo MK noteikumu Nr.703 21.punktā noteikto nodevu apmēri par minētajām darbībām, kā arī darbība, kurai izsniegta atļauja (slēgtas vai rekultivētas atkritumu izgāztuves atrakšana un atkritumu pāršķirošana), rada ievērojami lielāku risku vides piesārņojumam, kā pārējās MK noteikumu Nr.703 21.punktā minētās darbības, ir jānosaka, ka MK noteikumu Nr.703 22. un 23.punktā minētais nav attiecināms uz nodevu par atļaujas slēgtas vai rekultivētas atkritumu izgāztuves atrakšanas un atkritumu pāršķirošanas nodevu, tas ir, ja Valsts vides dienests (turpmāk – VVD) izsniedzamajā atļaujā ir iekļautas vairākas MK noteikumu Nr.703 21.punktā minētās darbības, par kurām ir piemērojama valsts nodeva, gadījumā, ja darbība ir attiecināma arī uz slēgtas vai rekultivētas atkritumu izgāztuves atrakšanas un atkritumu pāršķirošanas, par slēgtas vai rekultivētas atkritumu izgāztuves atrakšanas un atkritumu pāršķirošanas atļaujas izsniegšanu ir jāmaksā valsts nodeva pilnā apmērā (MK noteikumos Nr.703 21.6.apakšpunkts nosaka, ka valsts nodeva par slēgtas vai rekultivētas atkritumu izgāztuves atrakšanas un atkritumu pāršķirošanas atļaujas izsniegšanu ir 350 *euro*).Noteikumu projekts noteic, ka:1. valsts nodevas apmērs par atļaujas izsniegšanu, kurā iekļautas divas MK noteikumu Nr.703 21.punkta dažādos apakšpunktos minētās darbības (izņemot par atļaujas slēgtas vai rekultivētas atkritumu izgāztuves atrakšanas un atkritumu pāršķirošanas izsniegšanu), ir 106,72 *euro*;
2. valsts nodevas apmērs par atļaujas izsniegšanu, kurā iekļautas trīs (vai vairāk) MK noteikumu Nr.703 21.punkta dažādos apakšpunktos minētās darbības (izņemot par atļaujas slēgtas vai rekultivētas atkritumu izgāztuves atrakšanas un atkritumu pāršķirošanas izsniegšanu), ir 142,29 *euro*;
3. grozījumi stājas spēkā vienlaikus ar attiecīgajiem grozījumiem Likumā, kas paredz jaunas nodevas objektu par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu.
 |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM),VVD. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekošanas komersanti, kuri veic slēgto vai rekultivēto izgāztuvju atrakšanu. |
| 2. | Tiesiskā regulējuma ietekme uz tautsaimniecību un administratīvo slogu | Atkritumu apsaimniekošanas komersantiem pirms atļaujas slēgtas vai rekultivētas atkritumu izgāztuves atrakšanai un atkritumu pāršķirošanai saņemšanas ir jāmaksā valsts nodeva. |
| 3. | Administratīvo izmaksu monetārs novērtējums | VVD veiktais administratīvo izmaksu aprēķins ir balstīts uz pieņēmuma, ka atkritumu apsaimniekotāju interese atrakt slēgtas vai rekultivētas atkritumu izgāztuve nebūs lielāka par 50% (t.i., aptuveni 300 rekultivētās izgāztuves) no kopējā slēgto un rekultivēto atkritumu izgāztuvju skaita.VVD veiktais administratīvo izmaksu aprēķins vienas atļaujas izdošanai ir 1332,13 *euro*, ietverot šādas pozīcijas: darbinieku atalgojums, sociālās apdrošināšanas iemaksas, pakalpojuma izmaksas, materiālu izmaksas, transporta izmaksas, komunālo pakalpojumu izmaksas, tehnikas un tās amortizācijas izmaksas.Pamatojoties uz likuma grozījumiem (pieņemti Saeimā 2015.gada 30.aprīlī, spēkā no 2015.gada 1.jūnija) un likumprojektu „Grozījumi likumā „Par nodokļiem un nodevām”” (iesniegts Saeimā 2015.gada 9.jūnijā, reģ. Nr.282/Lp12) nodevas par slēgtas vai rekultivētas atkritumu izgāztuves atrakšanu un atkritumu pāršķirošanu apmērs noteikts 350 *euro*. Nodevas detalizēts aprēķins iekļauts likumprojekta „Grozījumi likumā „Par nodokļiem un nodevām”” anotācijā. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā „Grozījumi likumā „Par nodokļiem un nodevām”” (iesniegts Saeimā 2015.gada 9.jūnija, reģ. Nr.282/Lp12) uz trešo lasījumu ir iekļauts grozījums Likuma 11.panta otrajā daļā, kura tiks papildināta ar jaunu 132.punktu, kura noteiks, ka valsts nodeva tiek maksāta par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu. Noteikumu projektā noteiktā nodeva par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu stājas spēkā vienlaikus ar attiecīgiem grozījumiem likumā „Par nodokļiem un nodevām”.Līdz iepriekš minēto likumu grozījumu spēkā stāšanās brīdim valsts nodeva par rekultivētas atkritumu izgāztuves atrakšanas un atkritumu pāršķirošanas atļaujas izsniegšanu nav piemērojama. |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji tika informēti par iespēju līdzdarboties, publicējot attiecīgu paziņojumu par iespējām līdzdarboties noteikumu projekta izstrādē un ievietojot noteikumu projektu VARAM publiskā tīmekļa vietnē sadaļā „Sabiedrības līdzdalība”. Ieinteresētajām personām bija tiesības izteikt viedokli un sniegt rakstiskus priekšlikumus.  |
| 2. | Sabiedrības līdzdalība projekta izstrādē | 2015.gada 5.novembrī noteikumu projekts tika ievietots VARAM mājas lapā sadaļā „Sabiedrības līdzdalība” (<http://www.varam.gov.lv/lat/likumdosana/normativo_aktu_projekti/?doc=12002>). |
| 3. | Sabiedrības līdzdalības rezultāti | Noteikumu projekta izstrādes gaitā netika saņemti priekšlikumi un viedokļi par noteikumu projektu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļaujas iesnieguma izskatīšanu un atļaujas izsniegšanu VVD nodrošinās piešķirto valsts budžeta līdzekļu ietvaros. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumi neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

*Anotācijas III. un V sadaļa – projekts šo jomu neskar*.

Vides aizsardzības un reģionālās K. Gerhards

attīstības ministrs

**Vīza:**

Valsts sekretārs G. Puķītis

07.12.2015., 12:00

1162

M. Buša

67026569, madara.busa@varam.gov.lv